Kereta kebal Type 97

Sejarah dan pembangunan

Asal Type 97 terletak pada versi enjin disel prototaip Type 94 Te-Ke yang dibangunkan oleh Hino Motors pada tahun 1936. Sungguhpun prototaip ini memiliki enjin yang lebih berkuasa dan meriam yang lebih besar, ujian awal tidak berjaya dan Tentera Jepun menuntut beberapa perubahan sebelum diterima. Hino bertindak balas dengan prototaip yang diubah suai pada November 1937, di mana enjin dipindahkan kearah belakang rangka. Ini menyebabkan komander dialih ke tengah kereta kebal dan pemandu ke sebelah kiri komander, suatu kedudukan yang lebih baik untuk berkomunikasi. Reka bentuk ini diterima dan pengeluaran penuh bermula pada tahun 1938. Sejumlah 557 unit dihasilkan dari 1938 hingga 1942 (56 unit pada tahun 1938, 217 unit pada tahun 1939, 284 unit pada tahun 1940).

Reka bentuk

Sungguhpun rangkanya kelihatan serupa, reka bentuk Type 97 adalah berbeza berbanding Type 94 dalam beberapa segi penting. Enjinnya berada di belakang dan turet meriam (dan komander) dialih ke tengah kereta kebal—ini meletakkan pemandu ke sebelah kiri komander dalam kedudukan lebih baik untuk berhubung sesama sendiri. Sebagaimana Type 94, bahagian dalam disalut dengan kepingan asbestos penebat haba.
Senjata utamanya adalah Meriam Anti Kereta kebal Type 94 37 mm, dengan 96 peluru, panjang laras 136 cm (L36.7), EL sudut tembakan −15 to +20 darjah, AZ sudut tembakan 20 darjah, pecutan laras 600 m/s, perobekan 45 mm/300 m, yang turut digunakan oleh Type 95 Ha-Go. Bagaimanapun, akibat kekurangan dalam pengeluaran senjata ini, kebanyakan kenderaan sebaliknya dipasang dengan 7.7 mm Mesingan Ringan Type 97.
Type 97 menggantikan Type 94 di kilang pemasangan pada tahun 1939, ia terutamanya ditempatkan pada regimen peninjau, dan, sebagaimana kereta kebal Tentera Amerika Syarikat sebelum 1941, tidak direka bagi bertempur dengan kereta kebal musuh. Oleh kerana ia merupakan kenderaan peninjau, dibina bagi kepantasan, dan bukannya pertempuran lansung, badan dan turetnya direka hanya bagi dua krew; memaksa komander kereta kebal kecil ini untuk memuat dan menembakkan meriam utamanya. Sebagaiaman kebanyakan kereta kebal kecil ia memiliki kelemahan besar pada perisai perlindungannya, dan merupakan mangsa mudah bagi mesingan .50 kaliber (mesingan berat).
Sejumlah variasi Type 97 dihasilkan, termasuk Type 98 So-Da APC, yang direka sebagai pengangkut amnunisi dan pengangkut tentera.

Sejarah operasi

Biasanya, kereta kebal Type 97 dibahagikan secara berpasangan bagi menyokong division infantri, di mana ia sering digunakan sebagai trektor berperisai dan kenderaan perbekalan.
Type 97 berjaya digunakan di China semasa Perang Cina-Jepun Kedua pada 1938–1945, oleh kerana Tentera Revolosi KebangsaanRepublik China hanya memiliki tiga batalion kereta kebal, yang sendirinya terdiri dari beberapa kereta kebal kecil Itali CV33. Beratnya yang ringan membolehkan ia diangkut menyeberangi laut atau sungai. Ujian pertempuran kereta kebal kecil Type 97 yang pertama datang semasa Pertempuran Khalkhin Gol/Pertempuran Nomonhan semasa bulan May sehingga Ogos 1939 menentang Tetera Merah Soviet Union. DI situ sungguhpun tidak direka bagi pertempuran sedemikian, kereta kebal kecil 97 menentang meriam anti-kereta kebal Russia dan meriam 45mm pecutan tinggi kepunyaan Soviet, kereta kebal ringan BT-5 dan BT-7.
Dengan bermulanya Perang Dunia Kedua, , Type 97 banyak menyumbang pada kemenangan Jepun dalam Penjajahan Jepun di Tanah Melayu dan Kempen Filipina (1941–1942)/Pertempuran Filipina, kerana ia cukup ringan bagi merentasi jambatan yang tiudak disokong dan dibawa menaiki feri yang tidak mampu mengampu kereta kebal yang lebih berat, dan saiznya yang kecil membenarkan ia bergerak sepanjang jalan yang sempit dan berliku-liku pada masa itu.

Prestasi

Walaupun perbaikan-perbaikan telah dilakukan, Type 97 masih tidak sesuai untuk digunakan sebagai kereta kebal pertempuran. Badannya masih terlalu kecil untuk menampung lebih banyak askar dan oleh itu, pengisian dan penembakan meriam utama masih harus dilakukan oleh komandernya sendiri. Lagi satu kekurangan ialah perisainya. Amat serupa dengan pendahulunya, Type 97 mengalami kekurangan perlindungan perisai yang amat teruk — sehinggakan tembakan senjata api kecil juga boleh menembusi badannya.
Selain daripada kedua-dua kecacatan ini, meriam 37-mm tidak berkesan terhadap sebarang kereta kebal Pihak Berikat pada masa itu. Satu kelainan Te-Ke ialah kereta kebal Type 98 APC "So-Da" yang direka bentuk sebagai sebuah pengangkut amunisi serta juga sebagai pengangkut askar.